как да избера мултифокални контактни лещи?
за съжаление избора на мултифокални контактни лещи не е лесен, както при останалите контактни лещи. проблемът идва от това, че мозъкът ни има нужда от адаптация, което не се случва веднага след поставянето на прогресивните контактни лещи. в много случаи, точния избор на добавки не се случва от първото напасване на мултифокални лещи, затова се заредете с търпение.

препоръчваме, ако за първи път ще използвате такива контактни лещи да се свържете с офталмолог ( контактолог ), който да ви помогне при първоначалния избор. той ще определи вашето доминантно око и ще направи корекции, докато сте напълно удовлетворени.

от гледна точка на материалите, изборът е голям. всички производители на мултифокални контактни лещи предлагат както хидрогелни, така и силикон хидрогелни материали. можете да избирате от еднодневни до едномесечни прогресивни контактни лещи в зависимост от ежедневните ви навици.